Denne mannen jages over hele USA
Politiet håper og tror at Alexandria Bain(12) og Kyliyah Bain (8) fortsatt er i live, men frykter det verste. - Vi tror at de fortsatt er i live, sier Joel Siskovic i FBI til nyhetsbyrået AP. Politiet skal ha funnet eiendeler som tilhører de to jentene i en husvogn som tilhører den jagede 35-åringen. Jakten på Adam Mayes ble intensivert etter at likene til moren og storesøsteren, Jo Ann Bain og Adrienne Bain (14), til de to jentene ble funnet drept. De ble funnet begravd i hagen til 35-åringens mor i Guntown, Mississippi i forrige uke. FBI ønsker ikke å kommentere hvordan de to ble drept. Store politistyrker har søkt etter Adam Mayes i skogen og avsidesliggende veier i næheten av hjemmet til 35-åringen. Biler blir stoppet og gjennomsøkt av tungt bevæpnet politi. Både FBI-agenter og såkalte SWAT-teams deltar i jakten. 35-åringen beskrives som bevæpnet og farlig. Siste sikre observasjon av Adam Mayes skal ha blitt gjort for om lag én uke siden.Moren og de tre døtrene har vært savnet siden 27. april. Da Gary Bain våknet den dagen, oppdaget han at hele familien hans var forsvunnet fra hjemmet deres i Whiteville, Tennessee. Han forsøkte å ringe kona, uten å få svar. Og da skolen fortalte at døtrene ikke hadde kommet til skolen, varslet ektemannen politiet. Mistanken ble raskt rettet mot familievennen Adam Mayes som hadde hjulpet familien, som skulle flytte til Arizona, med å pakke. Da politiet ville avhøre ham, forsvant han.Moren og eks-kone arrestert til den jagede 35-åringen ble pågrepet søndag. De to er siktet for medvirkning til kidnapping. I anmeldelsen fra det lokale politiet kommer det frem at moren og eks-konen i avhør har fortalt at de så 35-åringen grave i hagen der likene av Jo Ann Bain og Adrienne Bain ble funnet. Det skal ha skjedd rundt 27. april. Eks-konen skal også ha innrømmet at hun kjørte bilen med moren og de tre døtrene fra hjemmet deres i Tennessee til Guntown, Mississippi.
Den mistenkte dobbeltdrapsmannen og kidnapperen Adam Mayes (35) jages over hele USA. Politiet frykter for livet til de to ungjentene de mener han har med seg.